# KDE

### Από τη Βικιπαίδεια, την ελεύθερη εγκυκλοπαίδεια

K Desktop Environment
Ένα στιγμιότυπο του KDE 3.5, καθώς εκτελεί το Kontact (ένας διαχειριστής προσωπικών πληροφοριών) και τον Konqueror (ένας διαχειριστής αρχείων και περιηγητής διαδικτύου)
Συντηρητής: | Η ομάδα του KDE
Τελευταία Έκδοση: | 3.5.4 / 2 Αυγούστου, 2006
Λετουργικά Συστήματα: | Linux, Unix και συμβατά λειτουργικά συστήματα, Microsoft Windows (μέσω Cygwin), Mac OS X (μέσω Fink)
Είδος: | Περιβάλλον Εργασίας
Άδεια: | GPL, LGPL, BSD license και άλλες
Ιστότοπος: | www.kde.org

Το KDE (K Desktop Enviroment - Περιβάλλον Εργασίας K) είναι ένα ελεύθερο περιβάλλον εργασίας και περιβάλλον ανάπτυξης λογισμικού το οποίο δημιουργήθηκε με το σετ εργαλείων Qt της Trolltech. Εκτελείται στα περισσότερα συστήματα Unix και Unix-συμβατά, όπως το Linux, BSD, AIX, Unixware, OpenServer και Solaris. Επίσης έχει μεταφερθεί στο Max OS X όπου τρέχει πάνω από τον X11 και στα Microsoft Windows χρησιμοποιώντας το Cygwin

Προς το παρόν, ένα μεγάλο ποσοστό των βασικών Βιβλιοθηκών του KDE και μερικών άλλων εφαρμογών μπορουν να λειτουργήσουν εγγενώς στα Microsoft Windows, χάρη στο KDElibs/win32 Project. Η μεταφορά περισσοτέρων εφαρμογών του KDE βρίσκεται υπό συζήτηση.

Το KDE αναπτύσσεται σε συνδυασμό με το KDevelop, μια σουίτα ανάπτυξης λογισμικού, και με το KOffice, μια σουίτα γραφείου.

Το γράμμα "K" στην αρχη αντιπροσώπευε το "Kool" (όπως το "C" στο "cool" χρησιμοποιούνταν ήδη για το ακρονύμιο του Common Desktop Environment), άλλα άλλαξε αργότερα και παρέμεινε απλώς ως "K".[1]

Η μασκώτ του έργου είναι ένας πράσινος δράκος ονόματι Konqi. Ο Konqi εμφανίζεται σε διάφορες εφαρμογές, συμπεριλαμβανομένου του παραθύρου "Σχετικά με το KDE" και καθώς ο χρήστης αποσυνδέεται από το σύστημα.

## [Επεξεργασία] Ιστορικό

Ο Konqi, η μασκώτ του KDE

Το KDE θεμελιώθηκε το 1996 από τον Matthias Ettrich, ο οποίος ήταν φοιτητής του Πανεπιστημίου του Τύμπινγκεν. Εκείνο το διάστημα ήταν προβληματισμένος από ορισμένες πλευρές του UNIX desktop. Μεταξύ των προβληματισμών του, έκανε μία, διάσημη σήμερα, καταχώριση σε μια ομάδα ειδήσεων, σημειώνοντας πως καμμία από τις εφαρμογές της εποχής δεν είχε συνέπεια στην όψη, στην αίσθηση ή στη λειτουργικότητα. Πρότεινε την δημιουργία όχι μόνο μιας ομάδας εφαρμογών, αλλά ενός περιβάλλοντος εργασίας, όπου οι χρήστες μπορούν να περιμένουν συνέπεια στην όψη, στην αίσθηση και στη λειτουργικότητα. Επίσης ήθελε να δημιουργήσει ένα εύχρηστο περιβάλλον εργασίας. Ένα από τα παράπονα του με τις εφαρμογές της εποχής ήταν ότι η κοπέλα του δεν μπορούσε να τις χρησιμοποιήσει. Αυτή η καταχώρηση δημιούργησε μεγάλο ενδιαφέρον, και το έργο KDE γεννήθηκε.

Ο Matthias απεφάσισε να χρησιμοποιήσει το Qt toolkit για το έργο KDE. Άλλοι προγραμματιστές ξεκίνησαν άμεσα την ανάπτυξη KDE/Qt εφαρμογών, και στην αρχή του 1997, μεγάλες και σύνθετες εφαρμογές κυκλοφόρησαν. Έκεινη την εποχή, το Qt δεν βρισκόταν κάτω από άδεια ελευθέρου λογισμικού και τα μέλη του GNU project εκδήλωσαν την ανησυχία τους για την χρήση του Qt στην δημιουργία ενός ελεύθερου περιβάλλοντος εγασίας και εφαρμογών. Για τον λόγο αυτό, ξεκίνησαν δύο νέα έργα: το "Harmony", για την δημιουργία ενός ελέυθερου υποκατάστατου των βιβλιοθηκών Qt, και το έργο GNOME για την δημιουργία ενός περιβάλλοντος εργασίας χωρίς την χρήση Qt και βασισμένο εξ ολοκλήρου σε ελεύθερο λογισμικό.

Το Νοέμβριο του 1998, το Qt toolkit εκδόθηκε κάτω από την άδεια ανοικτού κώδικα Q Public License (QPL), άλλα η αντιπαράθεση συνεχίστηκε σχετικά με τη συμβατότητα της άδειας με τη GNU General Public License (GPL). Το Σεπτέμβριο του 2000 η Trolltech διέθεσε για το Unix τις βιβλιοθήκες Qt διαθέσιμες κάτω από την άδεια χρήσης GPL, αντίθετα με την QPL, για την εξάλειψη των ανησυχιών του Ιδρύματος Ελευθέρου Λογισμικού. Ξεκινώντας με την έκδοση Qt 4.0, διαθέσιμη ως ελεύθερο λογισμικό για τις πλατφόρμες Unix, Mac και Windows, δεικνύει ότι η επομένη μείζων έκδοση των εφαρμογών και των βιβλιοθηκών του KDE, θα υποστηρίζονται εγγενώς στις προαναφερθείσες πλατφόρμες.

Για την αποτροπή της απωλείας του κώδικα των βιβλιοθηκών Qt, στην περίπτωση που η Trolltech αποτύχει εμπορικώς, η κυριότητα του κώδικα κρατείται από ένα ίδρυμα για την έκδοση του κάτω από μιά άδεια BSD εαν η Trolltech εκλείψει ή σταματήσει την ενημέρωση του κώδικα. Το KDE και το GNOME, συμμετέχουν μαζί στο Freedesktop.org, μια προσπάθεια για την προτυποποίηση της διαλειτουργικότητας των περιβαλλόντων εργασίας του Unix, παρόλο που υπάρχει κάποιος φιλικός ανταγωνισμός μεταξύ τους.

## [Επεξεργασία] Οργάνωση του εγχειρήματος KDE

Όπως πολλά εγχειρήματα ανοικτού κώδικα/ελεύθερου λογισμικού, το KDE αποτελεί κυρίως μία εθελοντική προσπάθεια, μολονότι διάφορες εταιρείες, όπως οι Novell (στη μορφή της SUSE), Trolltech, και Mandriva μισθοδοτούν ανθρώπους που ειδικεύονται στην ανάπτυξη λογισμικού για να εργάζονται πάνω του. Καθώς μεγάλος αριθμός ανθρώπων συνεισφέρουν στο KDE με διάφορους τρόπους (π.χ. κώδικας, μετάφραση, γραφιστικά), η οργάνωση είναι πολυσύνθετη. Τα περισσότερα προβλήματα συζητώνται σε αρκετούς καταλόγους αλληλογραφίας (mailing lists).

Οι σημαντικές αποφάσεις, όπως οι ημερομηνίες κυκλοφορίας και η περίληψη νέων εφαρμογών, λαμβάνονται στον κατάλογο αλληλογραφίας kde-core-devel από τους αποκαλούμενους προγραμματιστές πυρήνα. Αυτοί είναι προγραμματιστές που έχουν κάνει σημαντικές συνεισφορές στο KDE για μεγάλη χρονική περίοδο. Οι αποφάσεις δεν λαμβάνονται μέσω της τυπικής διαδικασίας ψηφοφορίας, αλλά μέσω συζητήσεων στους καταλόγους αλληλογραφίας. Στις περισσότερες περιπτώσεις αυτό φαίνεται να λειτουργεί καλά, και μείζωνος σημασίας θέματα (όπως η ερώτηση εαν το KDE 2 API πρέπει να διακοπεί για χάρη του KDE 3) είναι σπάνια.

Ενώ οι προγραμματιστές και οι χρήστες βρίσκονται τώρα πιά σε ολόκληρο τον κόσμο, το έργο διατηρεί την ισχυρή του βάση στην Γερμανία. Οι διακομιστές ιστοσελίδων βρίσκονται στα πανεπιστήμια του Τύμπιγκεν και του Κάιζερλώτερν, μία Γερμανική μη-κερδοσκοπική οργάνωση (KDE e.V.) κατέχει τα δικαιώματα του "KDE", και τα συνέδρια του KDE συχνά λαμβάνουν μέρος στην Γερμανία.

## [Επεξεργασία] Κύκλος διάθεσης και αριθμοί έκδοσης

Μιά τυπική επιφάνεια εργασίας KDE, από την διανομή SUSE, καθώς εκτελεί κοινές καθημερινές εφαρμογές.

Όπως φαίνεται από το ιστορικό του έργου παρακάτω, η ομάδα του KDE διαθέτει νέες εκδόσεις σε συχνή βάση. Είναι σπάνιο μια έκδοση να καθυστερήσει παραπάνω από μια με δύο εβδομάδες. Μια εξαίρεση ήταν το KDE 3.1, το οποίο καθυστέρησε για περισσότερο από ένα μήνα λόγω του αριθμού των ζητημάτων ασφαλείας στον κώδικά του.

Υπάρχουν δύο βασικοί τύποι κυκλοφοριών:

### [Επεξεργασία] Μείζων Κυκλοφορία

Έχουν γίνει 11 μείζωνες κυκλοφορίες: 1.0, 1.1, 2.0, 2.1, 2.2, 3.0, 3.1, 3.2, 3.3, 3.4 and 3.5.

Μία μείζων κυκλοφορία του KDE έχει δύο αριθμούς στην έκδοση του, π.χ. KDE 1.1. Όλες οι κυκλοφορίες του KDE με τον ίδιο μείζων αριθμό (π.χ. KDE1, KDE2 and KDE3) είναι συμβατά τα δυαδικά τους αρχεία και ο κωδικάς τους μαζί. Αυτό σημαίνει ότι για παράδειγμα το λογισμικό που αναπτύχθηκε για τις εκδόσεις KDE 3.0.x θα δουλεύει με όλες τις εκδόσεις του KDE3. Μόνο μία μείζων διανομή του KDE θα ενσωματώσει νέα χαρακτηριστικά.

## [Επεξεργασία] Timeline

- 14 Οκτωβρίου 1996: Το έργο ανακοινώθηκε από τον Matthias Ettrich. [2]
- 12 Ιουλίου 1998: Το KDE 1.0 εξεδώθη
- 6 Φεβρουαρίου 1999: Το KDE 1.1 εξεδώθη
  - 3 Μαΐου 1999: Το KDE 1.1.1 εξεδώθη
  - 13 Σεπτεμβρίου 1999: Το KDE 1.1.2 εξεδώθη (Το KDE 1.2 βρισκόταν υπό σχεδιαση, άλλα δεν εξεδώθη ποτέ)
- 15 Δεκεμβρίου 1999: Το KDE 1.89, κάτω από το όνομα Krash (ασταθές) εξεδώθη
- 23 Οκτωβρίου 2000: Το KDE 2.0 εξεδώθη
  - 5 Δεκεμβρίου 2000: Το KDE 2.0.1 εξεδώθη
- 26 Φεβρουαρίου 2001: Το KDE 2.1 εξεδώθη
  - 27 Μαρτίου 2001: Το KDE 2.1.1 εξεδώθη
  - 30 Απριλίου 2001: Το KDE 2.1.2 εξεδώθη
- 15 Αυγούστου 2001: Το KDE 2.2 εξεδώθη
  - 19 Σεπτεμβρίου 2001: Το KDE 2.2.1 εξεδώθη
  - 21 Νοεμβρίου 2001: Το KDE 2.2.2 εξεδώθη
- 3 Απριλίου 2002: Το KDE 3.0 εξεδώθη
  - 22 Μαΐου 2002: Το KDE 3.0.1 εξεδώθη
  - 2 Ιουλίου 2002: Το KDE 3.0.2 εξεδώθη
  - 19 Αυγούστου 2002: Το KDE 3.0.3 εξεδώθη
  - 9 Οκτωβρίου 2002: Το KDE 3.0.4 εξεδώθη
  - 18 Νοεμβρίου 2002: Το KDE 3.0.5 εξεδώθη
  - 21 Δεκεμβρίου 2002: Το KDE 3.0.5a εξεδώθη
- 28 Ιανουαρίου 2003: Το KDE 3.1 εξεδώθη
  - 20 Μαρτίου 2003: Το KDE 3.1.1 εξεδώθη
  - 9 Απριλίου 2003: Το KDE 3.1.1a εξεδώθη
  - 19 Μαΐου 2003: Το KDE 3.1.2 εξεδώθη
  - 29 Ιουλίου 2003: Το KDE 3.1.3 εξεδώθη
  - 16 Σεπτεμβρίου 2003: Το KDE 3.1.4 εξεδώθη
  - 14 Ιανουαρίου 2004: Το KDE 3.1.5 εξεδώθη
- 3 Φεβρουαρίου 2004: Το KDE 3.2 εξεδώθη
  - 9 Μαρτίου 2004: Το KDE 3.2.1 εξεδώθη
  - 19 Απριλίου 2004: Το KDE 3.2.2 εξεδώθη
  - 9 Ιουνίου 2004: Το KDE 3.2.3 εξεδώθη
- 19 Αυγούστου 2004: Το KDE 3.3 εξεδώθη
  - 12 Οκτωβρίου 2004: Το KDE 3.3.1 εξεδώθη
  - 8 Δεκεμβρίου 2004: Το KDE 3.3.2 εξεδώθη
- 16 Μαρτίου 2005: Το KDE 3.4 εξεδώθη
  - 31 Μαΐου 2005: Το KDE 3.4.1 εξεδώθη
  - 27 Ιουλίου 2005: Το KDE 3.4.2 εξεδώθη
  - 13 Οκτωβρίου 2005: Το KDE 3.4.3 εξεδώθη
- 29 Νοεμβρίου 2005: Το KDE 3.5 εξεδώθη
  - 31 Ιανουαρίου 2006: Το KDE 3.5.1 εξεδώθη
  - 28 Μαρτίου 2006: Το KDE 3.5.2 εξεδώθη
  - 31 Μαΐου 2006: Το KDE 3.5.3 εξεδώθη
  - 2 Αυγούστου 2006: Το KDE 3.5.4 εξεδώθη
- Αρχές του 2007: αναμενόμενη ημερομηνία έκδοσης του KDE4

## [Επεξεργασία] Ονοματοδοσία

Οι περισσότερες εφαρμογές του KDE, έχουν ως αρχικό γράμμα στο όνομά τους το κεφαλαίο "Κ". Παρόλα αυτά υπάρχουν και εξαιρέσεις όπως το kynaptic, του οποίου το "K" δεν είναι κεφαλαίο, και το Gwenview, το οποίο δεν περιλαμβάνει το "K" στο όνομά του. Σε αρκετές εφαρμογές του KDE, το αρχικό γράμμα "K" του ονόματός τους, αντικαθιστά το αρχικό γράμμα "C" ή "Q", που θα έπρεπε να είχε κανονικά η λέξη, όπως για παράδειγμα το Konsole και το Kuickshow, αντίστοιχα. Επίσης, σε μερικά ονόματα, απλά προστίθεται ένα "K" πριν από μια κοινά χρησιμοποιούμενη λέξη, π.χ. KOffice. Είναι άξιο αναφοράς ότι με κάποιους από αυτούς τους μετασχηματισμούς, τα ονόματα που προκύπτουν (όπως π.χ. το Konsole) είναι σωστά ορθογραφικά, στην Γερμανική γλώσσα.

## [Επεξεργασία] Εξωτερικοί σύνδεσμοι

Τα Βικιβιβλία έχουν βιβλία που έχουν σχέση με το:
Using KDE

- The KDE website
- KDE Wiki
- KDE mailinglists
- KDE News Site
- The original project announcement (from Google Groups)
- KDE release schedules
- KDE screenshots
- KDE on Windows using Cygwin
- Native KDE libraries for Windows
- KDE Events
- KDE Developer's Corner: a directory of everything to do with KDE development.
- KDE Quality Team: opportunity to learn and to contribute to the KDE project.
- PlanetKDE: Aggregation of public weblogs written by contributors of KDE
- KDE Developer Journals
- KDE-Forums.org
- Plasma: KDE4 Desktop Shell
- KDE Accessibility Project
- KDE Internationalization
- KDE Bug Tracking System
- KDE-Look.org: Download unofficial KDE artwork and themes
- KDE-Apps.org: Download unofficial KDE applications
- KDE-Files.org: Download unofficial KDE documents and templates
- KDE-Artists.org: the place to "kollaborate" on artwork for KDE
- KDE-Myths
- Debate Without End: Anti-Qt Article on ongoing licensing controversy
- Qt, the GPL, Business and Freedom: Pro-KDE Article explaining the licensing controversy

Ανακτήθηκε από "http://el.wikipedia.org../../../k/d/e/KDE_c627.html"

Κατηγορία: KDE

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Alemannisch
- العربية
- Български
- বাংলা
- Bosanski
- Català
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Kurdî / كوردی
- Lëtzebuergesch
- Lietuvių
- Македонски
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- සිංහල
- Simple English
- Slovenčina
- Slovenščina
- Svenska
- ไทย
- Türkçe
- Українська
- Tiếng Việt
- 中文